Waar moontlik gee SA Vryskutskrywer erkenning aan enige item wat vanaf ‘n ander bron verkry is. Indien SA Vryskutskrywer van jou materiaal gebruik en jy nie erkenning daarvoor kry nie, of indien jy voel dat enige publikasie op hierdie webtuiste ‘n verbreking is van kopiereg of enige ander reg wat jy aan jouself toe-eien, kontak ons asseblief.
Tans is geen van SA Vryskutskrywer se kursusse by enige amptelike instituut geakkrediteer nie en SA Vryskutskrywer verskaf slegs 'n Sertifikaat van Voltooiing aan studente wat aan al die vereistes, soos uiteengesit in die kursusmateriaal, voldoen het.
Die artikels en hulpmiddels in die gratis afdeling kan afgelaai word, maar hou asseblief in gedagte dat kopiereg op alle materiaal bestaan en dat dit dus die intellektuele eiendom van die skrywer is. Gee asseblief erkenning aan die skrywer van enige materiaal op hierdie webwerf indien jy dit vir enigiets anders as persoonlike inligting wil gebruik.
SA Vryskutskrywer aanvaar geen aanspreeklikheid vir skade of verlies gely weens die gehalte, egte oorsprong of die gebruik van die materiaal wat op die webwerf verkoop is nie.
Die fooi van elke kursus is saamgestel op 'n 70:30 basis - 70% van die kursusfooi verteenwoordig die kursusmateriaal en 30% van die kursusfooi verteenwoordig die opleier se terugvoering en evaluering. Hierdie inligting sal slegs van toepassing wees indien SA Vryskutskrywer in 'n hoogs uitsonderlike geval tot 'n terugbetaling sou instem.
SA Vryskutskrywer verskaf nie 'n terugbetalingswaarborg nie. Indien 'n student dus 'n kursus aangekoop het en later besluit hy/sy wil dit nie meer doen nie, kan SA Vryskutskrywer ongelukkig nie die fooi terugbetaal nie. Ons werk op 'n wedersydse vertrouensbasis - die student vertrou ons om alles binne ons vermoë te doen om hom/haar gepubliseer te kry en ons vertrou op die student om ons kursusmateriaal nie "op sig" te neem en dan van plan te verander nadat hy/sy buitendien volledige toegang tot al ons opleidingsmateriaal en ondersteuning gehad het nie. Maak dus asseblief seker dat jy werklik vir die kursus van jou keuse inskryf en van plan is om dit enduit te volg. Ons gaan nie by enige dispute hieroor betrokke raak nie.
Indien 'n student werklik binne 14 (veertien) dae van plan verander het wat betref die kursus van sy/haar keuse, sal SA Vryskutskrywer 'n alternatiewe kursus in dieselfde prysklas aanbied, ongeag of daar al met die oorspronklike kursus begin is of nie. Dit sal egter net in hoogs uitsonderlike gevalle gedoen word en kan nie as 'n gegewe beskou word nie.
SA Vryskutskrywer kan nie verantwoordelik gehou word vir veiligheidsfoute wat op 'n gebruiker se elektroniese toerusting voorkom nie (dit sluit jou persoonlike rekenaar en/of ander elektroniese toestelle in wat gebruik word om toegang tot die webwerf te verkry). Veiligheidsinbrake kan veroorsaak word deur 'n tekort aan virusbeskermingsagteware of spyware wat jy dalk onwetend op jou toestel afgelaai het.
As jy verkies om eerder deur middel van ’n persoonlike bankdeposito te betaal, moet ’n kennisgewing van bevestiging van sodanige betaling gestuur word aan admin@savryskutskrywer.co.za.
Tjekinbetalings het 'n verpligte 10 (tien) werksdae wagtydperk weens die verrekeningstydperk van die bank. Betalings deur middel van 'n tjek word dus eers na 10 (tien) werksdae as "ontvang" beskou.
SA Vryskutskrywer behou hom die reg voor om sonder vooraf kennisgewing, die fooie en tariewe op hierdie webwerf te verander.
Die idees in die Ideesbank word algeheel goedgunstiglik beskikbaar gestel en geen waarborg kan gegee word dat hulle wel deur 'n publikasie aanvaar sal word nie. Die onus rus op die skrywer om die idees te ontwikkel tot 'n volwaardige storie en dit self te verkoop. Ons verskaf slegs die idee.